Henry II a Bow Sows

Henry II a Bow Sows, henwys ynwedh Henry II Curtmantle (Le Mans, Frynk, 5 Meurth 1133 – Chinon, Frynk, 6 Gortheren 1189) a veu ynwedh Yurl Anjou, Yurl Maine, Duk Normandi, Duk Aquitaine, Duk Gaskoyn, Yurl Naoned, Arlodh Wordhen hag a'n jevo maystri war Gernow hag, orth termynyow dyffrans, war Gembra, Alban, Breten Vyghan ha Frynk howlsedhes. Y emperoureth yn Frynk o kemmys dh'y les dell o Pow Sows.

Mab Geoffrey V, Yurl Anjou ha'n Emperes Matilda veu ev. Ev a dhemedhas Eleanor a Aquitaine yn 1152 hag a veu kurunys an myghtern yn 1154. Yth esa yn mysk y fleghes an vyghternyow a'n termyn a dho Richard, a hembrenki lies batal, ha John. Kyn fe Myghtern Pow Sows, ny wrug ev bythkweth dyski an yeth sowsnek drefen y deylu dhe dhos a Normandi yn 1066. I a gewsi Normanek. Skientek ha dyskys da o Henry. Ev a gewsi Latin yn fros, o yeth tus dhyskys yn Ewrop an termyn na. 

Yskynnans Henry II dhe dron Pow Sows a veu akordys yn 1153. Ev a dheuth dhe'n tron yn 1154 wosa mernans Stephen I. Ev a lehas gallos an barons o pur allosek yn reyn Stephen, hag yn 1166 ev a dhallathas trial dre dhewdhek den.

Ev a wrontyas tiredh yn Kernow dhe Richard de Luci, a dhrehevis kastel may hwrug an cita Truru tevi a-dro dhodho.

Klass:Dinethyansow 1133
Klass:Mernansow 1189
Klass:Myghternedh yn Europa
Klass:Sowson
Klass:Ynkleudhyansow yn Europa